CELEX: 32021R1368
Language: sl
Date: 2021-08-06 00:00:00
Title: Izvedbena uredba Komisije (EU) 2021/1368 z dne 6. avgusta 2021 o uvrstitvi določenega blaga v kombinirano nomenklaturo

17.8.2021   
               
               
                  SL
               
               
                  Uradni list Evropske unije
               
               
                  L 294/5
               
            
         IZVEDBENA UREDBA KOMISIJE (EU) 2021/1368
         z dne 6. avgusta 2021
         o uvrstitvi določenega blaga v kombinirano nomenklaturo
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije (1) ter zlasti člena 57(4) in člena 58(2) Uredbe,
         ob upoštevanju naslednjega:
         
                     (1)
                  
                  
                     Da bi se zagotovila enotna uporaba kombinirane nomenklature, priložene k Uredbi Sveta (EGS) št. 2658/87 (2), je treba sprejeti ukrepe za uvrstitev blaga iz Priloge k tej uredbi.
                  
               
                     (2)
                  
                  
                     Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
                  
               
                     (3)
                  
                  
                     Po teh splošnih pravilih bi bilo blago iz stolpca 1 razpredelnice iz Priloge treba uvrstiti pod oznako KN v stolpcu 2 na podlagi utemeljitve v stolpcu 3 navedene razpredelnice.
                  
               
                     (4)
                  
                  
                     Primerno je določiti, da se lahko imetnik v skladu s členom 34(9) Uredbe (EU) št. 952/2013 še nekaj časa sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
                  
               
                     (5)
                  
                  
                     Ukrepi iz te uredbe so v skladu z mnenjem Odbora za carinski zakonik –
                  
               SPREJELA NASLEDNJO UREDBO:
         
            Člen 1
            Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 navedene razpredelnice.
         
         
            Člen 2
            V skladu s členom 34(9) Uredbe (EU) št. 952/2013 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
         
         
            Člen 3
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 6. avgusta 2021
            
               
                  Za Komisijo
               
               Gerassimos THOMAS
               
                  generalni direktor
               
               
                  Generalni direktorat za obdavčenje in carinsko unijo
               
            
         
         
            (1)  UL L 269, 10.10.2013, str. 1.
         
            (2)  Uredba Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (UL L 256, 7.9.1987, str. 1).
      
      
         
            PRILOGA
            
                        Opis blaga
                     
                     
                        Uvrstitev
                        (oznaka KN)
                     
                     
                        Utemeljitev
                     
                  
                        (1)
                     
                     
                        (2)
                     
                     
                        (3)
                     
                  
                        Izdelek (leča za kamero s priponko) je sestavljen iz steklene leče, vdelane v plastičen nosilec s priponko.
                        Namenjen je uporabi skupaj s kamerami z enojno lečo, vgrajenimi v pametne telefone, tablične računalnike in druge podobne naprave.
                        Če je izdelek s priponko pritrjen na lečo kamere, se poveča vidno polje kamere.
                        Glej sliko  (*1).
                     
                     
                        9002 11 00 
                     
                     
                        Uvrstitev opredeljujejo splošni pravili 1 in 6 za razlago kombinirane nomenklature ter besedilo oznak KN 9002  in 9002 11 00 .
                        Izdelek se zaradi svojih značilnosti (priponka, s katero se leča pritrdi na kamero z enojno lečo) uporablja skupaj z optičnim instrumentom (kamero) kot sistem leč, ki da sliko predmeta, proti kateremu je usmerjen. Izdelek je zato objektiv v smislu tarifne številke 9002  (glej tudi tretji odstavek pojasnjevalnih opomb harmoniziranega sistema k tarifni številki 9002 ).
                        Besedilo oznake KN 9002 11 00  zajema objektive pri fotografskih aparatih in kamerah, brez opredelitve vrste fotografskega aparata ali kamere, in ne izključuje objektivov za kamere, ki so vgrajene v druge izdelke, ki sicer niso uvrščeni med fotografske aparate ali kamere.
                        Izdelek je zato treba uvrstiti pod oznako KN 9002 11 00  kot objektiv za kamero.
                     
                  
               
            
               (*1)  Slika je samo informativne narave.